**Ministru kabineta rīkojuma projekta „Par dividendēs izmaksājamo kapitālsabiedrību peļņas daļu par 2010.gadu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma „Par valsts un pašvaldību kapitāla daļām un kapitālsabiedrībām” 3.panta trešā daļa un Ministru kabineta 2009.gada 15.decembra noteikumu Nr.1471 „Kārtība, kādā tiek noteikta un ieskaitīta valsts budžetā izmaksājamā peļņas daļa par valsts kapitāla izmantošanu” (turpmāk – Noteikumi Nr.1471) 5.punkts, kas paredz, ka Ministru kabinets var noteikt atšķirīgu dividendēs izmaksājamo peļņas daļu. |
| 2. | Pašreizējā situācija un problēmas | Latvijā veselības aprūpes nozarei atvēlētais finansējums jau gadiem ilgi ir viens no zemākajiem Eiropā un no 2007.gada līdz 2010.gadam pieauga no 3,5% no IKP līdz 3,9%, bet likumā „Par valsts budžetu 2011.gadam” plānots ka samazināsies līdz 3,7%. Turklāt veselības aprūpes finansējums bez Eiropas Savienības fondu un ārvalstu finansējuma 2011.gadā plānots 3,4% apmērā.  Veselības nozares budžeta samazinājums (*samazinājums bez ES fondu un ārvalstu finansējuma*):   * 2009.gadā salīdzinot ar 2008.gadu bija 72,86 milj.latu (*97,90 milj.latu*); * 2010.gadā salīdzinot ar 2009.gadu samazinājums bija 7,68 milj.latu (*5,56 milj.latu*); * 2011.gadā salīdzinot ar 2010.gadu samazinājums ir 3,54 milj.latu (*16,03 milj.latu*).   Ņemot vērā ekonomisko situāciju valstī un samazināto valsts pasūtījumu apjomu finansiālā izteiksmē, kapitālsabiedrībām, kurās Veselības ministrija ir valsts kapitāla daļu turētāja, 2011.gadā saimnieciskās darbības veikšanai tika piešķirts ievērojami mazāks finansējuma apjoms kā 2010.gada pārskata periodā, kas tieši ietekmē veselības aprūpes pakalpojumu sniegšanu iedzīvotājiem.  Tā kā nepārtraukti notiek slimnīcu ienākumu samazinājums uz mainīgo izmaksu rēķina, tad, lai nodrošinātu iedzīvotājiem nepieciešamo veselības aprūpes pakalpojumu apjomu, slimnīcu 2010.gada peļņa tiks novirzīta iedzīvotājiem nepieciešamo veselības aprūpes pakalpojumu nodrošināšanai lielākā apjomā, t.sk., nodrošinot, atbilstoši 2006.gada 19.decembra MK noteikumu Nr.1046 „Veselības aprūpes organizēšanas un finansēšanas kārtība” (turpmāk – Noteikumi Nr.1046) noteiktajiem tarifiem, papildus izdevumu segšanu šādās pozīcijās:  1.Medicīniskā personāla atlīdzība.  2.Medikamenti un ārstniecības līdzekļi, kas izmantoti pacientu ārstēšanai.  3.Pacientu ēdināšanas izdevumi.  4.Pērējie izdevumi, kas saistīti ar pacientu uzturēšanos ārstniecības iestādē, t.sk., energomateriāli, ūdens un kanalizācija, materiālu un inventāra iegāde).  5.Administratīvie izdevumi.  6.Amortizācija.  Kapitālsabiedrību, kuras 2010.gadu ir noslēgušas ar peļņu, kopējā tīrā peļņa sastāda 731 301 latus, no kā aprēķinātā dividendēs izmaksājamā peļņas daļa 90 procentu apmērā ir 644 970 lati (VSIA „Slimnīca „Ģintermuiža”” atbilstoši Komerclikuma 161.panta ceturtajai daļai dividendes nedrīkst noteikt, aprēķināt un izmaksāt, jo kapitālsabiedrības pašu kapitāls ir mazāks par pamatkapitālu), taču slimnīcu rīcībā nav brīvu naudas līdzekļu papildus saistību apmaksai. Veicot maksājumus par valsts kapitāla izmantošanu, tiktu apdraudēta slimnīcu tālāka darbība un attīstība.  Lai novērstu iepriekš minētos riskus kapitālsabiedrību darbībai, izmantojot Noteikumu Nr.1471 5.punktā paredzēto kārtību, ir nepieciešams pieņemt Ministru kabineta lēmumu par kapitālsabiedrību, kurās Veselības ministrija ir valsts kapitāla daļu turētāja, atšķirīgu dividendēs izmaksājamo peļņas daļu 0% apmērā. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Lai nodrošinātu kapitālsabiedrību, kurās Veselības ministrija ir valsts kapitāla daļu turētāja, likviditāti un normālu saimniecisko darbību, ievērojot Noteikumu Nr.1471 5.punktu, lai nodrošinātu kapitālsabiedrību konkurētspējas saglabāšanu un ilgtspējīgu attīstību, sagatavotais Ministru kabineta rīkojuma projekts paredz, ka kapitālsabiedrībām nav jāmaksā dividendes no tīrās peļņas par 2010.gadu. Ar Ministru kabineta rīkojuma projekta regulējumu nosakot, ka kapitālsabiedrībām nav jāizmaksā dividendes no peļņas par 2010. gadu, šāda rīcība var tikt uzskatīta par valsts atbalsta sniegšanu, ja tā atbilst Komercdarbības atbalsta kontroles likuma 5.pantā ietvertajām visām četrām valsts atbalsta raksturojošajām pazīmēm:  1) kapitālsabiedrības tieši saņem finansiālo palīdzību no valsts budžeta, kas izpaužas kā pilnīga atteikšanās no dividendēm;  2) kapitālsabiedrības iegūst ekonomiskas priekšrocības, kādas tās nevarētu iegūt, ja atbalsts netiktu sniegts, jo netiek samazināts 2011.gada finansējums, kas samazinātu 2011.gadā kapitālsabiedrību darbības nodrošināšanai nepieciešamo finansējumu un līdz ar to radītu risku pacientu veselības aprūpes nodrošināšanai;  3) finansiālā palīdzība paredzēta visām kapitālsabiedrībām, kurās Veselības ministrija ir kapitāla daļu turētāja, kuras 2010.gadu noslēgušas ar peļņu, un tā netiek paredzēta kapitālsabiedrībām atkarībā no lieluma, darbības veida, atrašanās vietas vai arī citiem diferencējošiem kritērijiem;  4) finansiālā palīdzība neietekmē konkurenci Eiropas Savienības iekšējā tirgū. Šī pazīme neizpildās, jo rīkojuma projektā minētās kapitālsabiedrības, kas darbojas psihoneiroloģijas, narkoloģijas, onkoloģijas un rehabilitācijas jomā, nekonkurē pat Latvijas līmenī. Atbilstoši Noteikumu Nr.1046 13.punktam *no valsts budžeta apmaksātos veselības aprūpes pakalpojumus sniedz tās ārstniecības iestādes, kuras noslēgušas līgumu ar Veselības norēķinu centru* (līgumi tiek slēgti atbilstoši Noteikumu Nr.1046 121.punktam), turklāt tās sniedz līgumā noteiktus veselības aprūpes pakalpojumus, noteiktā apjomā ar šim mērķim noteiktu finansējumu. Turklāt, tā kā valsts pamatbudžeta subsīdijas, kas tiek novirzītas veselības aprūpes pakalpojumu apmaksai veselības aprūpes iestādēm, tiek uzskatītas par atlīdzības maksājumu par sniegtajiem sabiedriskajiem pakalpojumiem, par kuriem Veselības ministrija gatavo un iesniedz Finanšu ministrijai informāciju atbilstoši Komercdarbības atbalsta kontroles likuma 21.1panta 2.daļai, un dividendēs izmaksājamā peļņas daļa tiks novirzīta veselības aprūpes pakalpojumu nodrošināšanai iedzīvotājiem, tad arī šo finansējumu uzskatām par atlīdzības maksājumu par sniegtajiem sabiedriskajiem pakalpojumiem.  Tā kā 3. un 4.pazīme neizpildās, tad ar Ministru kabineta rīkojuma projekta regulējumu paredzot, ka kapitālsabiedrībām nav jāizmaksā dividendes no peļņas par 2010. gadu, šāda rīcība nav uzskatāma par valsts atbalsta sniegšanu. |
| 5. | Projekta izstrādē iesaistītās institūcijas | Veselības ministrija |
| 6. | Iemesli, kādēļ netika nodrošināta sabiedrības līdzdalība | Tā kā rīkojuma projekts skar tikai kapitālsabiedrību, kurās Veselības ministrija ir valsts kapitāla daļu turētāja, finansējuma jautājumus, tad sabiedrības līdzdalība netika nodrošināta. |
| 7. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2011. gads** | | **Turpmākie trīs gadi (tūkst. latu)** | | |
| **2012** | **2013** | **2014** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 565,4 | -645,0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 565,4 | -645,0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 565,4 | -645,0 | 0 | 0 | 0 |
| 3.1. valsts pamatbudžets | 565,4 | -645,0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā):   6.1. detalizēts ieņēmumu aprēķins   6.2. detalizēts izdevumu aprēķins | | | | | |
| 7. Cita informācija | Kapitālsabiedrību, kuras 2010.gadu ir noslēgušas ar peļņu, kopējā tīrā peļņa sastāda 731 301 latu, no kā aprēķinātā dividendēs izmaksājamā peļņas daļa 90% apmērā ir 644 970 lati, t.sk.:   * VSIA „Aknīstes psihoneiroloģiskā slimnīca” peļņa bija 99 637 lati, dividendēs izmaksājamā summa – 89 673 lati; * VSIA „Bērnu psihoneiroloģiskā slimnīca „Ainaži”” peļņa bija 187 149 lati, dividendēs izmaksājamā summa – 168 434 lati; * VSIA „Daugavpils psihoneiroloģiskā slimnīca” peļņa bija 65 036 lati, dividendēs izmaksājamā summa – 58 532 lati; * VSIA „Strenču psihoneiroloģiskā slimnīca” peļņa bija 4 808 lati, dividendēs izmaksājamā summa – 4 327 lati; * VSIA „Latgales novada rehabilitācijas centrs „Rāzna”” peļņa bija 47 810 lati, dividendēs izmaksājamā summa – 43 029 lati; * VSIA „Piejūras slimnīca” peļņa bija 280 141 lats, dividendēs izmaksājamā summa – 252 127 lati; * VSIA „Straupes narkoloģiskā slimnīca” peļņa bija 32 053 lati, dividendēs izmaksājamā summa – 28 848 lati; * VSIA „Slimnīca „Ģintermuiža”” peļņa bija 14 667 lati, bet atbilstoši Komerclikuma 161.panta ceturtajai daļai dividendes nedrīkst noteikt, aprēķināt un izmaksāt, jo kapitālsabiedrības pašu kapitāls ir mazāks par pamatkapitālu.   Kapitālsabiedrību galvenie darbības veidi ir stacionārās un ambulatorās veselības aprūpes nodrošināšana, kas orientēta uz ātru un kvalitatīvu diagnostiku, intensīvu ārstēšanu un rehabilitāciju ar mērķi maksimāli ātri un kvalitatīvi panākt pacienta atveseļošanos vai samazināt slimības izpausmes līdz tādai pakāpei, kad ir iespējama tālāka ārstēšana primārās veselības aprūpes sistēmā.  Ņemot vērā to, ka sastādot 2011.gada budžetu, būtiski tika samazināts finansējums veselības nozarei, dividenžu izmaksa par 2010.gadu samazinātu 2011.gadā kapitālsabiedrību darbības nodrošināšanai nepieciešamo finansējumu un līdz ar to radītu risku pacientu veselības aprūpes nodrošināšanai. Pašlaik finansējums stacionārai veselības aprūpei jau ir nepietiekams un papildus saistību apmaksa nozīmē, ka slimnīcas nevarēs norēķināties ar piegādātājiem un nodrošināt pacientiem minimāli nepieciešamo pakalpojumu sniegšanu. Turklāt kapitālsabiedrībām tuvākajos gados jāsāk valsts galvotā aizdevuma pamatsummas atmaksas (VSIA „Slimnīca „Ģintermuiža”” no 2011.gada, VSIA „Aknīstes psihoneiroloģiskā slimnīca” no 2012.gada, VSIA „Bērnu psihoneiroloģiskā slimnīca „Ainaži”” un VSIA „Strenču psihoneiroloģiskā slimnīca” no 2014.gada, VSIA „Daugavpils psihoneiroloģiskā slimnīca” no 2016.gada), kas finansējuma samazinājuma dēļ var radīt grūtības.  Pieņemot lēmumu par atšķirīgu dividendēs izmaksājamo peļņas daļu (nosakot 0% likmi), valsts budžetā netiktu pārskaitīta kopējā summa 644 970 latu apmērā, bet minētā summa paliktu kapitālsabiedrību rīcībā un tiktu novirzīta veselības aprūpes pakalpojumu sniegšanai iedzīvotājiem. | | | | |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Veselības ministrija |
| 2. | Projekta izpildes ietekme uz pārvaldes funkcijām | Projekts šo jomu neskar |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar |
| 6. | Cita informācija | Nav. |

Anotācijas II, IV, V, VI, sadaļa – projekts šīs jomas neskar.

Veselības ministrs J.Bārzdiņš

20.07.2011 10:55

1527

L.Roze, 67876157

Ligita.Roze@vm.gov.lv